Lav et referat af nedenstående tekst:

Tekst:
Fredag morgen blev vildtkonsulent Ivar Høst mødt af et overraskende syn, da han så TV2 Nords friske billeder af Limfjorden. Den efterhånden verdenskendte spækhugger ligger nemlig ikke længere i vandet ud for Nørre Uttrup Lystbådehavn, hvor den ellers har holdt til hele påsken. Nu har den flyttet sig maksimalt et par hundrede meter vestpå - og dermed længere hen mod Limfjordsbroen. - Hvalen er højst sandsynligt drevet afsted. Hvor langt den præcis er drevet, er svært at sige, siger Ivar Høst fra Naturstyrelsen, der har fulgt spækhuggeren siden 8. april, hvor den for første gang viste sig i Limfjorden ved Hals. Sådan så spækhuggeren ud 8. april, da vi så den første gang: Stadig svækket Vildtkonsulenten er fortsat ikke optimistisk omkring spækhuggerens fremtid. - Den ser stadig svækket ud, og jeg tror heller ikke, den selv har gjort så meget aktivt for selv at flytte sig. Så jeg tror ikke, den har det godt, siger han. Spækhuggeren ankom til Limfjorden for første gang 8. april, hvor den svømmede rundt ved Hals - til stor jubel for mange nysgerrige naturelskere. En familie fra Amager kørte 450 kilometer for at se spækhuggeren 10. april: Bliver i Limfjorden Mandag 11. april svømmede spækhuggeren fra sit ophold ved Hals videre til Grønlandshavnen i Aalborg. Her blev den kun nogle få timer, før den svømmede længere mod vest, for så at tage ophold ved Nørre Uttrup Lystbådehavn indtil nu. Hør hvad Ivar Høst sagde om den svækkede spækhugger 15. april:

Referat:
Limfjorden huser stadig spækhuggeren, men nu er den drevet nogle hundrede meter længere hen mod Limfjordsbroen.